ธ.ก.ส.เร่งจ่ายเงินเยียวยารอบสุดท้าย
ธ.ก.ส. แม่แจ่ม จ่ายเงินเยียวยา 5,000 บาทให้เกษตรกร 11,333 ราย


31 ก.ค. 2563

บรรยากาศที่ธนาคารเพื่อการเกษตรและสหกรณ์การเกษตร หรือ ธ.ก.ส. สาขาอำเภอแม่แจ่ม จังหวัดเชียงใหม่ เป็นพื้นที่ที่อยู่ห่างไกลจากตัวเมือง มีเกษตรกรจำนวนมากเข้ามาเบิกเงินเยียวยาเกษตรกร 5,000 บาท เดือนสุดท้าย ซึ่งเกษตรอำเภอแม่แจ่มมีจำนวน 11,333 รายที่ได้รับเงินเยียว โดยคาดว่าจะจ่ายเงินได้ครบฃายในเดือนสิงหาคม 2563 มีเจ้าหน้าที่ให้บริการและทยอยนัดหมายให้เกษตรกรมารับเงินวันละ 300 คนผ่านเคาร์เตอร์ และอีก 100 ที่บริเวณตู้เอทีเอ็ม
สาเหตุที่ต้องเบิกเงินที่เคาร์เตอร์ เพราะประชาชนส่วนใหญ่ เขียนหนังสือ อ่านหนังสือไม่ได้ จึงต้องใช้วิธีการพิมพ์ลายในนิ้วมือ โดยเฉพาะเกษตรกรที่มีอายุสูง
อย่างไรก็ตาม การจ่ายเงินเป็นไปด้วยความเรียบร้อยและยึดหลัก Social distancing เพื่อป้องกันโรคโควิด 19
นายสมเกียรติ กิมาวหา รองผู้จัดการ ธ.ก.ส. กล่าวว่า เดือน ก.ค. เป็นเดือนที่ 3 เดือนที่สุดท้าย ในการจ่ายเงินเยียวยาเกษตรกร 5,000 บาท จำนวน 7.4 ล้านคน คาดว่าจะจ่ายเสร็จภายในกลางเดือน ส.ค. นี้ โดยตอนนี้มีการโอนเงินสำเร็จแล้ว 7.3 ล้านราย เหลืออีก 1 แสนราย เป็นบัญชีของธนาคารอื่นที่อยู่ระหว่างการโอน